
Ostja kinnitamine 

(korteriomand aadressil A. Puškini 5 – M8, Narva)

1. Asjaolud ja menetluse käik

Vastavalt Narva Linnavalitsuse 25.02.2010 korraldusele nr 251-k “Elamutes asuvate mitteeluruumide võõrandamine avalikul enampakkumisel (Linda 1-M2, Uusküla 4-M1, Puškini 5-M8, Narva)” kuulutas Linnavara- ja Majandusamet välja avaliku suulise enampakkumise linnavara – korteriomandi aadressil Aleksander Puškini tänav 5, mille koosseisu kuuluvad reaalosana esimesel korrusel ja keldrikorrusel asuv mitteeluruum M8, üldpinnaga 113,7 m2, bilansilise maksumusega 255 288 krooni ja 1137/58298 mõttelist osa maatükist (katastritunnus 51105:003:0149, pindala 1984m2) bilansilise maksumusega 2740 krooni - alghinnaga 400 000 (nelisada tuhat) krooni.
Linnavara võõrandamise kuulutused avaldati ajalehtedes „Äripäev”, „Gorod” ja Ametlikes Teadaannetes ning Narva linna ja www.varad.ee kodulehtedel.

Suuline enampakkumine toimus Linnavara- ja Majandusametis 30.03.2010 kell 11.00. Enampakkumisele registreerus üks osaleja – Aktsiaselts HEAKORRASTUS (äriregistri kood 10229666, asukoht Rahu 3, Narva). Enampakkumisel osaleja pakkus ostuhinnaks 400 000 krooni. Linnavara võõrandamise korra kohaselt kinnitatakse ostja Narva Linnavalitsuse õigusaktiga. 

2. Õiguslikud alused

Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” punkti 41 kohaselt võõrandamise korraldaja esitab enampakkumise võitja ja vastava protokolli kinnitamiseks linnavalituse istungile. Linnavalitsus kinnitab ostja 1 (ühe) kuu jooksul enampakkumise toimumise ajast oma õigusaktiga. 

3. Otsus

3.1. Kinnitada Aktsiaselts HEAKORRASTUS (äriregistri kood 10229666, asukoht Rahu 3, Narva) linnavara – korteriomandi aadressil Aleksander Puškini tänav 5-M8, mis on 411/38006 mõttelist osa kinnistust, mille koosseisu kuulub reaalosana esimesel korrusel ja keldrikorrusel asuv mitteeluruum üldpinnaga 113,7 m2, ostjaks hinnaga 400 000 (nelisada tuhat) krooni.

3.2. Müügileping sõlmitakse ühe kuu jooksul käesoleva korralduse jõustumise hetkest ning müügihind tasutakse enne müügilepingu sõlmimist.

3.3. Volitada linnapead Tarmo Tammiste’t Narva linna nimel allkirjastama vastav notariaalne leping.

4. Rakendussätted

4.1. Narva Linnavalitsuse Linnavara- ja Majandusametil teha käesolev korraldus asjaosalistele teatavaks.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

4.3. Käesolev korraldus jõustub seaduses sätestatud korras.

